อยากสอบถามหน่อยค่ะ อาการที่เป็นอยู่คือริดสีดวงค่ะ เป็นมา 3 ปีแล้ว เข้าปีที่ 3 พึงไปตรวจ บอกเป็นริดสีดวง แต่เป็นก้อนเนื้อเล็กเท่านิ้วก้อยมือผู้หญิง แต่เวลาถ่ายก็ไม่เจ็บ พอถ่ายเสร็จ ก็เจ็บขึ้นมา เจ็บปวดทมารมากค่ะ พอคล่ำด้านนอกทวารหนักก็จะรู้สึกว่ามันเป็นก้อนใหญ่มากค่ะ ตอนนี้ก็ยังเป็นเหมือนเดิม อยากทราบว่าต้องรักษายังไงค่ะ แบบไม่ต้องผ่าตัด
สวัสดีค่ะ ริดสีดวงทวารหนักเป็นภาวะที่เกิดจากการโป่งพองของเส้นเลือดบริเวณทวารหนักหรือส่วนปลายของลำไส้ใหญ่ที่อยู่ติดกับทวารหนัก ทำให้มีอาการคล้ายติ่งยื่นออกมาจากทวารหนัก หรือถ้ายังเป็นไม่รุนแรงมากอาจจะมีติ่งยื่นออกมาเวลาเบ่งอุจจาระเท่านั้น ริดสีดวงทวารหนักอาจจะมีอาการปวด เจ็บ หรือคันบริเวณทวารหนัก ถ่ายลำบาก หรือถ่ายอุจจาระมีเลือดสดปนออกมา ริดสีดวงอาจจะเจ็บหรือไม่เจ็บก็ได้ขึ้นกับตำแหน่งการเกิดในกรณีนี้ที่เริ่มเจ็บปวดมาก คลำได้ก้อนใหญ่นอกทวารหนัก ควรรีบไปพบแพทย์เพื่อดูว่าเป็นก้อนริดสีดวงที่ขาดเลือดเฉียบพลันต้องทำการผ่าตัดแก้ไขหรือไม่การดูแลตัวเองเบื้องต้นคือ รับประทานอาหารที่มีพืชผักผลไม้ที่มีกากใยสูง ดื่มน้ำเปล่าอย่างน้อยวันละ 1-2 ลิตร พยายามอย่ากลั้นอุจจาระนานๆ และหลีกเลี่ยงการเบ่งอุจจาระค่ะเพราะจะทำให้อุจจาระที่แข็งบาดบริเวณเยื่อบุทวารหนัก มีแผลมากขึ้นไปอีกแนะนำไปพบศัลยแพทย์เพื่อประเมินความรุนแรงก่อน ถ้าแพทย์บอกว่ายังไม่จำเป็นต้องผ่าตัด ก็สามารถปรับพฤติกรรมและติดตามอาการไปได้